text: Udlandet frygter for et højredrejet Danmark og lukkede grænser
  19 juni 2015 kl. 07.36
  "Jordskredsvalg til den indre svinehund". Sådan lyder overskriften i lederen i Flensborg Avis dagen efter valget i Danmark, hvor Dansk Folkeparti i den grad sejrede og nu er Danmarks næststørste parti med 37 mandater i Folketinget, og dermed større end Venstre.
  Flensborg Avis forudser at Venstres Lars Løkke Rasmussen som statsminister kan blive tvunget til at bøje sig for kravet om at lukke grænserne, og blive "et Danmark, der lukker sig".
  Avisen forudser, at hvis det måtte ske at "udlandet - heriblandt især Tyskland - vil rynke alvorligt på næsen".
  TV SYD politiske kommentator Poul Erik Thomsen ser dog ingen fare for nogen grænsebomme på den danske side: "Det vi kan frygte er de sort-gule bomme, når tyskerne indfører motorvejsafgift for kørsel på de tyske veje".
  Men med en fremgang på 15 mandater kan vi måske se, der er at flere af DF's farverige medlemmer - de såkaldte "landsbytosser", som kan komme i Folketinget, når partiets pladser skal besættes, fortsætter Poul Erik Thomsen.
  Læs Flensborg Avis leder her:
  